Zaborra

A zaborra ye a pedreta chiqueta y de formas irregularsMONEVA y PUYOL, Juan, Vocabulario de Aragón; Institución «Fernando el Católico» + Prensas Universitarias de Zaragoza + Xordica Editorial. Zaragoza, 2004. ISBN 84-88920-97-0 como por eixemplo a que en sale de cascar atras piedras mas grans, u que se desprende d'una penya. As zaborras s'emplegan como component principal en o cascallo que forma o nuclio d'as parez de piedra.

 Zaborrero/a 

En o lenguache coloquial, una persona «zaborrera» u un «zaborrero» ye una persona que treballa de mala traza, que para poca cuenta de lo que fa,TOMÁS ARIAS, Chabier, El aragonés del Biello Sobrarbe. Instituto de Estudios Altoaragoneses. Uesca, 1999. ISBN 84-8127-095-4 que treballa a-escape y no ye mirauGARCÉS LÓPEZ, Agliberto (NAGORE, F. ed.). Fraseología del habla popular aragonesa (2º ed); Publicazions d'o Consello d'a Fabla Aragonesa. Uesca, 2005. ISBN 84-95997-16-9 u mesmo que no en sabe. En Zaragoza s'ha documentau tamién a forma «zaburrero/a».

Con ixe mesmo significau s'emplega tamién por tot Aragón a exprisión ser u estar un «zaborras», sin flexionar-se ni en chenero ni en numero l'adchectivo. Igual como «zaborras» se comporta la palabra «zaforas» en «ser/estar un zaforas», que ye unatra que significa lo mesmo.

En l'orichen, o «zaborrero» yera l'aprendiz u o chulet de o piquero que, por no saber-ne guaire aún de l'oficio, no le deixaban fer si que de carriar a «zaborra» y atros materials pa la construcción. En Cinco Villas se documenta con o significau d' «Albañil que trabaja en zaborras».

 Se veiga tamién 

 Zaborro.
 Grava.
 Ruello de glera.

 Referencias 

Categoría:Piedras
Categoría:Suels
Categoría:Agricultura
Categoría:Construcción